Komisijas ziņojums Padomei un Eiropas Parlamentam par otrās paaudzes Šengenas informācijas sistēmas (SIS II) izstrādi - Progresa ziņojums 2009. gada janvāris – 2009. gada jūnijs /* COM/2009/0555 galīgā redakcija */





[pic] | EIROPAS KOPIENU KOMISIJA | Briselē, 22.10.2009 COM(2009) 555 galīgā redakcija KOMISIJAS ZIŅOJUMS PADOMEI UN EIROPAS PARLAMENTAM PAR OTRĀS PAAUDZES ŠENGENAS INFORMĀCIJAS SISTĒMAS (SIS II) IZSTRĀDI Progresa ziņojums 2009. gada janvāris – 2009. gada jūnijs SATURS 1. Ievads 4 2. Projekta statuss 4 2.1. Projekta attīstība pārskata periodā 4 2.1.1. Pārskats 4 2.1.2. Sagatavošanās migrēšanai 5 2.1.2.1. Tiesību akti par migrēšanu 5 2.1.2.2. Konvertētāja specifikācija 5 2.1.3. SIS II tīkls 5 2.1.4. SIS II drošības pārbaude 6 2.1.5. Centrālās SIS II testēšana 6 2.1.5.1. Konstatēto nepilnību labošana un testēšana 6 2.1.5.2. Analīzes un labošanas posms 6 2.1.6. Arhitektūras pārskats 7 2.1.7. Darbības pārvaldība 7 3. Pārvaldība 8 3.1. Finansiālas sekas 8 3.2. Projekta vadība 9 3.2.1. Vispārējā programmu vadības valde 9 3.2.2. SISVIS komiteja (SIS II) 9 3.2.3. Plānošana un koordinācija valsts līmenī 10 3.2.4. Padome 10 4. Prioritātes nākamajā pārskata periodā 10 4.1. Vispārējās programmu vadības pieeja 10 4.2. Testēšana 10 4.2.1. Pirmā „stūrakmens” pārbaude 10 4.2.2. Virzība uz vispārējas testēšanas pieeju 10 4.2.3. Vispārējā testa sagatavošana (GT) 11 4.3. Migrēšanas attīstība 11 4.4. Drošība un datu aizsardzība 11 5. Secinājumi 11 1. IEVADS Šajā progresa ziņojumā aprakstīts darbs, ko Komisija 2009. gada pirmajā pusgadā paveikusi attiecībā uz otrās paaudzes Šengenas informācijas sistēmas (SIS II) izstrādi un migrēšanu no SIS 1+ uz SIS II . To iesniedz Padomei un Eiropas Parlamentam saskaņā ar 18. pantu Padomes Regulā (EK) Nr. 1104/2008 un Padomes Lēmumā 2008/839/TI par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) . Šis ziņojums ir arī ziņojums par testu statusu. 2. PROJEKTA STATUSS 2.1. Projekta attīstība pārskata periodā 2.1.1. Pārskats SIS II analīzes un labošanas posms tika veikts no 2009. gada janvāra līdz 2009. gada aprīlim. Šā procesa iemesls bija tas, ka 2008. gada decembrī galvenais izstrādes līgumdarba veicējs nespēja izpildīt operatīvo sistēmu testu (OST). Analīzes un labošanas posmā tika atrisināts daudz konstatētu problēmu un nepilnību, kā arī tika veikta padziļināta tehniskās arhitektūras pārskatīšana. Risinājumi tika vai nu izstrādāti, vai īstenoti, tomēr dažas problēmas joprojām nav atrisinātas. Paralēli Padomes ietvaros kā rezerves plāns tika izskatīts alternatīvs tehniskais scenārijs SIS II izstrādei, balstoties uz SIS 1+ , kam piešķirts nosaukums „ SIS 1+ atjaunošana un attīstība” (SIS 1+ RE) . Padome 26.-27. februārī aicināja, lai prezidentvalsts un Komisija, cieši sadarbojoties ar SIS II darba grupu un apspriežoties ar attiecīgām iestādēm, cik iespējams drīz, bet ne vēlāk kā maijā iesniegtu ziņojumu, kurā ietverts abu scenāriju padziļināts novērtējums un salīdzinājums. Ziņojumā[1] tika secināts, ka ar konkrētiem nosacījumiem gan pašreizējais projekts, gan alternatīvais scenārijs SIS 1+ RE ir tehniski īstenojami un tiem piemīt potenciāls īstenot SIS II mērķus, kas noteikti tiesiskajā regulējumā attiecībā uz SIS II izveidi, darbību un izmantošanu. Pamatojoties uz šo ziņojumu, Padome 4.-5. jūnijā secināja, ka SIS II izstrāde tiks turpināta, balstoties uz pašreizējo SIS II projektu, un SIS 1+ RE paliks kā rezerves plāns uz tik ilgu laiku, cik vajadzīgs, lai uzturētu projektu. Padome arī piekrita divām par stūrakmeņiem dēvētām projekta pārbaudēm. Šo pārbaužu mērķis ir pierādīt centrālās SIS II stabilitāti, uzticamību un veiktspēju, un vitāli svarīgu funkciju, piemēram, datu savienojamības un stabilas ziņojumu pārsūtīšanas pareizu funkcionēšanu pēc tam, kad ir pabeigtas nozīmīgas un svarīgas SIS II projekta izstrādes stadijas. Saistītie testi tiks sākti, tiklīdz Komisija un dalībvalstis apliecinās savu gatavību un tehniskā atbalsta vienība Strasbūrā (C.SIS) apstiprinās, ka SIS 1+ testēšanas līdzekļi atbilst izvirzītajām prasībām un ir gatavi. Pirmā „stūrakmens” pārbaude paredzēta pēc sistēmas veiktspējas testiem 2009. gada ceturtajā ceturksnī. Otra „stūrakmens” pārbaude varētu notikt agrākais 2010. gada vasarā pēc centrālās sistēmas funkcionālās testēšanas. Alternatīvais risinājums tiks saglabāts kā rezerves plāns, līdz tiks pabeigti „stūrakmens” pārbaudēs noteiktie testi. 2.1.2. Sagatavošanās migrēšanai 2.1.2.1. Tiesību akti par migrēšanu Padome 2008. gada 24. oktobrī pieņēma tiesību aktus, ar kuriem regulē migrēšanu no SIS 1+ uz SIS II – Padomes Regulu (EK) Nr. 1104/2008[2] un Padomes Lēmumu 2008/839/TI par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) [3] („migrēšanas tiesību akti”). Abos tiesību aktos migrēšana uz SIS II paredzēta 2009. gada 30. septembrī. Šo datumu var atlikt uz vēlāku ar komitoloģijas lēmumiem. Jebkurā gadījumā migrēšanas tiesību aktu spēkā esība beigtos ne vēlāk kā 2010. gada 30. jūnijā. Ņemot vērā laiku, kāds nepieciešams, lai atrisinātu atlikušās problēmas, un nepieciešamību pielāgot plānu, lai ņemtu vērā „stūrakmens” pārbaudes, ne sākotnējais datums migrēšanai no SIS 1+ uz SIS II , ne datums, kurā paredzēts beigties tiesību aktu spēkā esībai, vairs nav reāli. Tādēļ Padome aicināja Komisiju cik iespējams drīz, bet ne vēlāk kā līdz 2009. gada oktobrim iesniegt attiecīgus tiesību aktu priekšlikumus, lai veiktu grozījumus migrēšanas tiesību aktos. 2.1.2.2. Konvertētāja specifikācija Ar dalībvalstīm un galveno izstrādes līgumdarba veicēju regulāri notika ikmēneša darbsemināri „Migrēšana uz SIS II” , lai noteiktu prasības un specifikācijas konvertētājam, kā arī procedūras migrēšanai uz SIS II . Konvertētājs ir tehnisks līdzeklis, kas nodrošina pastāvīgu un uzticamu savienojumu starp SIS 1+ un SIS II centrālajām sistēmām migrēšanas laikā. Komisija ciešā sadarbībā ar dalībvalstu ekspertiem ir sagatavojusi SIS II konvertētāja prasības, un galvenais izstrādes līgumdarba veicējs strādā pie tā izveides. 2.1.3. SIS II tīkls SIS II projekts ietver plaša pārklājuma komunikāciju tīkla nodrošināšanu, kas atbilst pieejamības, drošības, ģeogrāfiskā pārklājuma un pakalpojuma līmeņa prasībām, lai tādējādi valstu sistēmas un centrālā sistēma varētu savstarpēji sazināties[4]. Komisija pilnībā īsteno 16. pantu Regulā (EK) 1987/2006 un Padomes Lēmumā 2007/533/TI attiecībā uz tiem SIS II tīkla elementiem, par kuriem atbildīga ir Komisija. SIS II tīklu izveidoja, izmantojot sTESTA pamatlīgumu (ENTR 2006 024). SIS II tīkla uzraudzība notiek konsorcija “Orange Business Services/HP” Pakalpojumu vadības centrā (SoC) Bratislavā. SIS II tīkls īsteno drošības prasības un aizsardzības pasākumus, tostarp tehniskos un procesuālos aizsardzības pasākumus, lai nodrošinātu to SIS datu konfidencialitāti, kuru apmaiņa tiks veikta ar SIS II tīkla starpniecību. Komisija veic to īstenošanas regulāru revīziju. Dalībvalstis ir noteikušas tos jautājumus attiecībā uz SIS II tīkla un Pakalpojumu vadības centra arhitektūru, kuros tās vēlētos uzlabojumus. Sanāksme ar dalībvalstu ekspertiem notika 20. aprīlī, lai apspriestu jau pieejamos un esošos drošības pasākumus, kas saistīti ar piekļuvi datiem, kā arī jautājumus, kuros nepieciešams veikt turpmāku izpēti. Komisija ir lūgusi kvalitātes nodrošināšanas līgumdarba veicējam izpētīt iespējamos risinājumus, lai mazinātu šos riskus, balstoties uz abpusējas drošības perspektīvu. Tiek strādāts arī pie tā, lai rastu risinājumu citiem jautājumiem, kurus dalībvalstis ir konstatējušas, nolūkā nodrošināt augstu SIS II tīkla drošības līmeni. Eiropas datu aizsardzības uzraudzītājs sekos, lai pārvaldības iestāde personu datu apstrādes pasākumus veiktu saskaņā ar tiesību aktiem. Valsts uzraudzības iestādes neatkarīgi uzrauga, cik likumīgi notiek SIS II personas datu apstrāde attiecīgās valsts teritorijā un to nosūtīšana no attiecīgās valsts teritorijas, kā arī papildinformācijas apmaiņa un turpmākā apstrāde. Eiropas datu aizsardzības uzraudzītājs SISVIS komitejas sanāksmē 12. maijā iesniedza savus konstatējumus par SIS II tīkla drošību. 2.1.4. SIS II drošības pārbaude SIS II drošības pārbaude tika veikta centrālajā SIS II sistēmā Strasbūrā 2009. gada martā. Komisijas kvalitātes nodrošināšanas līgumdarba veicējs novērtēja, kā reāli ir ieviesti drošības plānā aprakstītie drošības pasākumi, kas attiecas uz šo projekta posmu. Drošības pārbaudes ziņojumā sniegti vairāki ieteikumi. Komisija ir noteikusi to prioritāti un kopā ar galveno izstrādes līgumdarba veicēju strādā pie attiecīgo ieteikumu īstenošanas grafika. Ieteikumu īstenošana nodrošinās, ka centrālā SIS II līdz izstrādes beigām atbilst drošības plānam. Tiks rīkota papildu pārbaude, lai pārliecinātos, ka ieteikumi tiek īstenoti pareizi, tādējādi panākot, ka migrēšanas sākumā tiek panākts optimāls darbības drošības līmenis. 2.1.5. Centrālās SIS II testēšana 2.1.5.1. Nepilnību labošana un testēšana Pirms 2009. gada janvāra neatrisināto nepilnību saraksts bija nepieļaujami garš. Ar martā ieviesto programmatūras versiju tika panākts, ka vairums nepilnību tika labotas, un atlika vairs tikai nedaudzas nepilnības saistībā ar centrālo SIS II , turklāt lielāko daļu no tām atrisināja ar jaunāku programmatūras versiju, kuru instalēja un testēja maijā. 2.1.5.2. Analīzes un labošanas posms Mērķis bija panākt, ka līdz posma beigām sistēmā ir panākts būtisks progress attiecībā uz visām problēmām, t.i., vai nu problēmas ir labotas, vai arī attiecībā uz tām, kuras vēl nav novērstas valsts vai centrālā līmenī, ir skaidri noteikts, cik daudz laika un līdzekļu būs nepieciešams, lai pabeigtu visu projektu. Pateicoties šim procesam, Komisija guva pārskatu par laiku un finanšu līdzekļiem, kas nepieciešami, lai pabeigtu projektu. Informācija tika iekļauta dokumentā, ko Komisija sagatavoja, lai varētu veikt tehnisko scenāriju salīdzināšanu, pamatojoties uz kritērijiem, kurus izstrādāja Komisija un Padome. Šajā posmā galvenā uzmanība tika pievērsta mehānismiem un procesiem, ar kuriem pārvalda komunikāciju un savienojamību starp SIS II centrālo komponentu un valstu komponentiem, kā arī SIS II risinājuma veiktspēju un robustumu. Tajā tika strādāts pie šādiem jautājumiem. - Ziņojumu pareizas apmaiņas nodrošināšana starp valstu sistēmām un centrālo SIS II . Testu rezultātā nonāca pie secinājuma, ka ziņojumu apmaiņa starp SIS II centrālo komponentu un valstu komponentiem ir saskanīga. - Datu savienojamība lielā datu apjomā, lai pierādītu, ka sistēma spēj nodrošināt pilnu datu savienojamības procesu. Datu savienojamību nodrošina ar sarežģītu pārbaudes un salīdzināšanas mehānismu kopumu. Šis aspekts ir ļoti rūpīgi izpētīts, aptverot arvien vairāk brīdinājumu un dažādas dalībvalstis, kurās tehniskā īstenošana notiek atšķirīgi. - Darbības ar ziņojumiem un pārraidēm. Attiecīgos testos ir pierādījies, ka centrālā SIS II pareizi veic datu apstrādes, to pārraides un paziņošanas darbības, taču ātruma specifikācijas prasības netika izpildītas. Galvenais izstrādes līgumdarba veicējs ir izstrādājis vairākus uzlabojumus, kas tika iekļauti jaunajā programmatūras versijā. Lai novērstu sarežģītību šajā jomā, galvenais līgumdarba veicējs ierosināja citādu pārraides mehānisma īstenošanu, kas tika izstrādāts kā „koncepcijas apstiprinājums” un testēts divās dalībvalstīs. - Sistēmas veiktspējas novērtējums dažādos apstākļos. Galvenais līgumdarba veicējs ierosināja uzlabot meklēšanas funkciju, lai panāktu, ka robežsardzes un policijas meklējumus apstrādā ātrāk nekā vienas sekundes laikā. Tika izstrādāts prototips testēšanai jūnijā un jūlijā. - Sistēmas robustums. Testu rezultāti liecina, ka šajā ziņā panākts uzlabojums. Dažādu analīzes un labošanas posmā veikto intensīvas testēšanas un padziļinātas analīzes procesu rezultātā ir atrisinātas daudzas konstatētās problēmas un nepilnības. Attiecībā uz visām atlikušajām problēmām ir apzināts pamatcēlonis un vai nu izstrādāts, vai arī īstenots risinājums. 2.1.6. Arhitektūras pārskats Laikposmā no 2009. gada marta līdz 2009. gada aprīlim IT konsultants ir veicis visaptverošu arhitektūras pārskatu. Šajā sakarā SIS II eksperti visumā vienojās, ka SIS II arhitektūrā nav būtisku trūkumu. Arhitektūra atbilst SIS II prasībām. Datortehnika ir atbilstoša izmēra un „paplašināma”, lai nodrošinātu, ka sistēmu var izvērst plašāk nekā pašlaik paredzēts. Attiecībā uz izstrādi un īstenošanu ir izteikti vairāki ieteikumi, kas uzlabotu konkrētus sistēmas aspektus, piemēram, veiktspēju, programmatūras paplašināmību un uzturēšanas vienkāršību. Darbības ziņojumu arhitektūra šķiet pārlieku sarežģīta un to varētu vienkāršot. 2.1.7. Darbības pārvaldība Šajā pārskata periodā turpinājās sarunas ar Franciju par pasākumiem, kas jāveic, lai sagatavotos sistēmas darbības sākšanai un personāla nodrošināšanai un tā apmācībai par SIS II , VIS (Vīzu informācijas sistēmas) un BMS kopīgo pārvaldību. Grozījumi esošajos līgumos tika parakstīti 2009. gada martā. Pieņemtie darbinieki ir sākuši tehnisko mācību kursus, kā plānots. Tiek gatavots pārejas plāns, paredzot praktisku apmācību. Komisija 24. jūnijā pieņēma priekšlikumu tiesību aktu paketei par aģentūras izveidi lielapjoma IT sistēmu darbības pārvaldībai brīvības, drošības un tiesiskuma telpā. 3. PāRVALDīBA 3.1. Finansiālas sekas Pašlaik Komisijas kopējās budžeta saistības SIS II projekta sakarā ir aptuveni 72,5 miljoni euro. Attiecīgie līgumi ir par priekšizpēti, pašas centrālās SIS II izstrādi, atbalstu un kvalitātes nodrošināšanu, SIS II tīklu, sagatavošanos darbības pārvaldībai Strasbūrā, drošību, biometrijas sagatavošanas darbiem un komunikāciju. No šīs summas līdz 2009. gada jūnija beigām reāli ir izlietots aptuveni 41 miljons euro. Galvenās izdevumu jomas bija izstrāde (22,4 miljoni euro), tīkls (10,4 miljoni euro) un atbalsts un kvalitātes nodrošināšana (4,6 miljoni euro). Budžeta izpilde | No 2002. gada līdz 2009. gada jūnijam | No 2009. gada janvāra līdz 2009. gada jūnijam | Saistības | Maksājumi | Saistības | Maksājumi | Izstrāde | 35 927 151 | 22 448 261 | 0 | 2 792 193 | Atbalsts un kvalitātes nodrošināšana | 7 660 448 | 4 655 401 | 1 092 950 | 45 934 | Tīkls | 21 301 901 | 10 368 609 | 1 699 871 | 3 327 614 | Darbības pārvaldības sagatavošana | 4 946 845 | 2 482 463 | 1 204 233 | 676 570 | Drošība | 869 275 | 119 020 | 52 668 | 0 | Pētījumi | 919 831 | 895 095 | 0 | 227 559 | Citi | 834 483 | 96 525 | 786 236 | 71 639 | KOPĀ: | 72 459 934 | 41 065 374 | 4 835 958 | 7 141 509 | Laikposmā, uz kuru attiecas šis ziņojums, - tika izmaksāti aptuveni 7,1 miljoni euro, galvenokārt tīklam (3,3 miljoni euro) un ikmēneša regulārajiem maksājumiem; - saistībās tika iekļauti aptuveni 4,8 miljoni euro (t.i., 12 % no visām apropriācijām SIS II pasākumiem, kas paredzētas 2009. gada vispārējā budžetā). Tas, ka šis skaitlis ir mazāks nekā paredzēts, izriet no fakta, ka jaunu pakalpojumu un produktu pasūtīšana tika atlikta, gaidot, kad tiks atrisinātas tehniskās problēmas, kādas radās izstrādes gaitā, un kad Padome dos jaunas ievirzes projektam. Piemēram, Komisija tīkla līgumu pagarināja līdz 2009. gada septembrim, nevis līdz gada beigām. Paredzams, ka atlikusī summa tiks iekļauta saistībās pēc vasaras pārtraukuma. 3.2. Projekta vadība SIS II projekts ir nonācis tādā izstrādes un testēšanas posmā, kad ir nepieciešama arvien lielāka dalībvalstu iesaiste. Tādēļ kopš 2009. gada janvāra tiek īstenota vispārēja SIS II programmas vadības pieeja, ko atzina Padome 26.-27. februārī. Padome 4.-5. jūnijā aicināja Komisiju balstīties uz pieredzi un atziņām, kas gūtas no šīs vadības struktūras, un izvērst to tālāk. Šīs izmaiņas vadībā varētu iekļaut grozījumu priekšlikumos tiesību aktiem, ar kuriem pārvalda migrēšanu no SIS 1+ uz SIS II . 3.2.1. Vispārējā programmu vadības valde Vispārējo programmu vadības valdi (VPVV) izveidoja Komisija, lai nodrošinātu SIS II projekta un ar to saistīto pasākumu labāku pārvaldību un koordināciju, tostarp nodrošinot centrālās sistēmas un valstu sistēmu izstrādes saskanību. Padomē saskaņā ar attiecīgām juridiski noteiktām pilnvarām ir apvienoti Komisijas darbinieki, prezidentvalsts, dalībvalstu eksperti SIS II darba grupas ietvaros, galvenā izstrādes līgumdarba veicēja projekta vadītāji un atbalsta un kvalitātes nodrošināšanas līgumdarba veicēja augsta līmeņa eksperti. Šā pārskata perioda laikā VPVV ir tikusies 21 reizi un ir devusi ļoti lielu ieguldījumu vadības plānošanā, kā arī nodrošinājusi lielāku dalībvalstu iesaisti. 3.2.2. SISVIS komiteja (SIS II) SIS II izstrādē Komisijai palīdz SISVIS komiteja. Laikposmā no 2009. gada janvāra līdz 2009. gada jūnijam notika septiņas SISVIS komitejas sanāksmes par SIS II jautājumiem. Komiteju veido dalībvalstu delegācijas, un tās priekšsēdētājs ir Komisijas pārstāvis. Šengenas asociētās valstis ir aicinātas apmeklēt komitejas sanāksmes saskaņā ar to attiecīgajiem asociācijas nolīgumiem. Arī Eiropols un Eurojust ir aicināti sanāksmes apmeklēt kā trešās puses saskaņā ar Padomes Lēmuma 2007/533/TI 41. un 42. pantu. Papildus regulārām SISVIS komitejas sanāksmēm tika rīkotas komitejas darba grupas un darbsemināri, iesaistot dalībvalstu ekspertus, lai apspriestu detalizētus tehniskos jautājumus. Šajās sanāksmēs galvenā uzmanība parasti tiek pievērsta jautājumiem saistībā ar konkrētiem projekta mērķiem. - „Testu konsultatīvā grupa” (TAG) sniedz SISVIS komitejai atzinumu par jautājumiem saistībā ar testu struktūru, īstenošanu un interpretāciju. Šajā pārskata periodā šī grupa tikās divdesmit vienu reizi. - „Izmaiņu pārvaldības padome” (CMB) konsultē par ziņoto problēmu klasifikāciju, kvalifikāciju un labojumu iespējamo ietekmi. Šī darba grupa, kas sniedz ziņojumus arī SISVIS komitejai, šajā pārskata periodā tikās sešas reizes. - Kopš Migrēšanas darba grupa sniedza savus secinājumus, ir rīkoti darbsemināri par migrēšanu uz SIS II , lai sniegtu padomus SISVIS komitejai un veiktu pasākumus šajā būtiskajā jomā. 3.2.3. Plānošana un koordinācija valsts līmenī SISVIS komitejas ietvaros ir izveidota darba grupa, kuras sastāvā ir dalībvalstu un lietotāju projektu vadītāji. Valstu projektu vadītāju sanāksmju mērķis ir risināt jautājumus saistībā ar detalizētu plānošanu, riskiem un darbībām centrālā projekta un valstu projektu līmenī. Šajā pārskata periodā notika sešas valstu projektu vadītāju sanāksmes. Ar SIS II darba grupas starpniecību dalībvalstis un lietotāji ir aicināti iesniegt ikmēneša ziņojumus dalībvalstu un lietotāju projektu vadītāju sanāksmēm, lai sniegtu detalizētu jaunāko informāciju par situācijas attīstību. 3.2.4. Padome Komisija piedalās Padomes darba grupu sanāksmēs un visās Ministru padomes sanāksmēs, kuras ir atbildīgas par Šengenas Informācijas sistēmu, un katru mēnesi sniedz tām mutisku ziņojumu par SIS II projekta virzību un ar to saistītajiem riskiem. SIS II projekta norises gaita tika izklāstīta visās 36. panta komitejas sanāksmēs. 4. PRIORITāTES NāKAMAJā PāRSKATA PERIODā 4.1. Vispārējās programmu vadības pieeja Padomes 4.-5. jūnija secinājumos Komisija tika aicināta „ierosināt un tūlīt īstenot izvērstu IT vadības struktūru un pieeju SIS II projektam, pamatojoties uz plašās, ar Padomes 2009. gada 26. un 27. februāra secinājumiem izveidotās SIS II programmas vadības pieejā gūto pieredzi un mācībām, kurās - ir nodrošināta pilnīga pārskatāmība, izpratne un lielāka dalībvalstu līdzdalība, lai cik iespējams labi atbilstu projekta pašreizējās izvēršanas un pārbaudes stadijas vajadzībām, kas prasa lielāku dalībvalstu iesaisti, - ievērot prasības, ko rada plašu IT projektu vadība, apsvērt visu dalībvalstu kopējo gribu dot stimulu projektam, reizē ievērojot juridiskus SIS II instrumentus, jo Padome tos uzskata par svarīgiem projekta elementiem, - lai to nodrošinātu, turpināt VPVV integrāciju visā vadības struktūrā”. 4.2. Testēšana 4.2.1. Pirmā „stūrakmens” pārbaude Pirmās „stūrakmens” pārbaudes testi ir paredzēti 2009. gada ceturtajā ceturksnī. Attiecīgi ir sākti sagatavošanās darbi. Lai izpildītu Padomes 2009. gada 4.-5. jūnija secinājumos noteiktās prasības, pirmajos stūrakmens testos būs iesaistītas astoņas dalībvalstis, no kurām trīs darbosies kā rezerve. 4.2.2. Virzība uz vispārējas testēšanas pieeju Testos, kas tiek veikti kopš 2008. gada aprīļa, ir atklājušies daži pašreizējā testu plāna trūkumi. Konkrēti, dažas problēmas, kas ir saistītas ar sistēmas specifikāciju izpratni, tika atklātas tikai ļoti vēlīnā posmā, kad sistēmas jau bija saslēgtas. Lai risinātu šo problēmu, Komisija kopā ar dalībvalstu un citu lietotāju ekspertiem izstrādās jaunu testu plānu, kas pamatojas uz vispārēju pieeju testēšanai un kas nodrošinātu dalībvalstu un lietotāju pilnīgu līdzdalību. Tas tieši atspoguļo vēlamo jauno vadības pieeju projektam kopumā. Šī vispārējā testu grupa būtu jāveido centrālajā SIS II sistēmā Strasbūrā, lai veicinātu saziņu starp Komisiju un dalībvalstu un citu lietotāju testēšanas ekspertiem, līgumdarba veicējiem, kā arī turpmākiem SIS II operatoriem, kas tiek apmācīti C.SIS . Tiek sagaidīts, ka šāda vispārīga pieeja gan palielinātu testu atbilstību, gan paātrinātu testu posmus. 4.2.3. Vispārējā testa sagatavošana (GT) Vispārējā testa mērķis ir parādīt, ka centrālā SIS II , komunikāciju infrastruktūra un mijiedarbība starp centrālo SIS II un valstu sistēmām (N.SIS II) darbojas atbilstoši tehniskajām un funkcionālajām prasībām, kas noteiktas SIS II tiesību aktos. Testi arī parādīs to, ka centrālā SIS II , komunikāciju infrastruktūra un mijiedarbība starp centrālo SIS II un valstu sistēmām (N.SIS II) var darboties saskaņā ar nefunkcionālajām prasībām, piemēram, robustumu, pieejamību un veiktspēju. Pašlaik notiek tehniska rakstura sarunas par to, kā vislabāk novērtēt testa rezultātus. 4.3. Migrēšanas attīstība Migrēšanas konvertētāju turpinās izstrādāt nākamajā pārskata periodā. Šajā nākamajā posmā arī būtu jāsāk daži testēšanas pasākumi. 4.4. Drošība un datu aizsardzība Joprojām regulāri notiek Eiropas datu aizsardzības uzraudzītāja biroja darbinieku un Komisijas dienestu divpusējas sanāksmes, lai apspriestu jautājumus saistībā ar SIS II . 5. SECINāJUMI Dažādu analīzes un labošanas posmā veikto intensīvas testēšanas un padziļinātas analīzes procesu rezultātā ir atrisinātas daudzas konstatētās problēmas un nepilnības. Tomēr dažas problēmas joprojām nav atrisinātas. Turklāt padziļinātajā arhitektūras pārskatā, kas tika veikts laikposmā no 2009. gada marta līdz 2009. gada aprīlim, tika konstatēts, ka SIS II arhitektūra un kopējā koncepcija ir pareiza, lai arī tajās joprojām iespējams veikt uzlabojumus. TI Padomes 4.-5. jūnija secinājumos dota ievirze SIS II projekta turpmākai attīstībai un pausts atbalsts SIS II pašreizējam tehniskajam risinājumam. Tajos arī noteikti galvenie tehniskie kritēriji šā risinājuma testēšanai pa posmiem, vienlaikus piesardzības labad paturot rezervē plānu neparedzētām situācijām. Komisija ciešā sadarbībā ar Zviedrijas prezidentūru ir ieplānojusi ieviest optimālu kopīgas projekta vadības struktūru, lai atspoguļotu situāciju, kāda projektā ir sasniegta. Šis jaunievedums ļaus īstenot vēl ciešāku dalībvalstu ekspertu saikni ar SIS II projekta vadību. Tādējādi ir rasti nepieciešamie elementi, lai dotu jaunu papildu stimulu SIS II projektam. Tomēr SIS II tik un tā ir sarežģīts projekts, kas pakļauts ievērojamam riskam. Šajā sakarībā pirmās „stūrakmens” pārbaudes testi, kurus paredzēts veikt 2009. gada ceturtajā ceturksnī, būs būtisks solis, lai rūpīgi izvērtētu izstrādājamā tehniskā risinājuma dzīvotspēju. I pielikums SISVIS komitejas (SIS II) un darba grupas sanāksmes a) Sanāksmes, kas notika pārskata periodā 2009. gada JANVĀRIS | 19. | Dalībvalstu projektu vadītāju sanāksme | 20. | SISVIS komiteja (SIS II tehniskā komiteja) | 14. | Izmaiņu pārvaldības padome | 6., 12. | SIS II Vispārējā programmu vadības valde | 15., 22.,29. | Testu konsultatīvā grupa | 13. | SIS II projekta/testu vadītāji | 14. | Migrēšanas darbseminārs | 15. | Projekta vadības padome | 2009. gada FEBRUĀRIS | 2., 10., 16., 24. | SIS II Vispārējā programmu vadības valde | 25. | Dalībvalstu projektu vadītāju sanāksme | 18. | Izmaiņu pārvaldības padome / Migrēšanas seminārs | 26. | SISVIS komiteja (SIS II tehniskā komiteja) | 20. | SISVIS komiteja (SIRENE) | 18. | Izmaiņu pārvaldības padome | 5., 12., 19., 27. | Testu konsultatīvā grupa | 2009. GADA MARTS | 3., 9., 17., 23., 31. | SIS II Vispārējā programmu vadības valde | 23. | Dalībvalstu projektu vadītāju sanāksme | 24. | SISVIS komiteja (SIS II tehniskā komiteja) | 26. | Migrēšanas seminārs / Izmaiņu pārvaldības padome | 5., 12., 19., 26. | Testu konsultatīvā grupa | 12. | Baltās grāmatas pārskats / Kodu un arhitektūras pārskats | 4. | Testu koordinācija | 13. | Vispārējais grafiks | 2009. gada APRĪLIS | 7., 21., 27. | SIS II Vispārējā programmu vadības valde | 22. | Dalībvalstu projektu vadītāju sanāksme / SISVIS Komiteja (SIS II tehniskā komiteja) | 21. | Izmaiņu pārvaldības padome / Tehniskais darbseminārs par meklējumiem | 2., 8., 16., 23., 30. | Testu konsultatīvā grupa | 24. | Arhitektūras pārskata darbseminārs | 2009. gada MAIJS | 6., 12., 19., 26. | SIS II Vispārējā programmu vadības valde | 12., 27. | SISVIS komiteja (SIS II tehniskā komiteja) | 27. | Dalībvalstu projektu vadītāju sanāksme | 7., 14., 21., 28. | Testu konsultatīvā grupa | 13. | Migrēšanas darbseminārs | 13., 26. | Izmaiņu pārvaldības padome | 2009. gada JŪNIJS | 2., 9. | SIS II Vispārējā programmu vadības valde | 10. | Izmaiņu pārvaldības padome | Migrēšanas darbseminārs | 23. | Dalībvalstu projektu vadītāju sanāksme | 26. | SISVIS komiteja (SIRENE) | 4., 11., 18., 25. | Testu konsultatīvā grupa | b) Sanāksmes, kas jau ir ieplānotas turpmākajam pārskata periodam 2009. GADA JŪLIJS | 7., 14., 28. | SIS II Vispārējā programmu vadības valde | 18. | Izmaiņu pārvaldības padome | Migrēšanas darbseminārs | 20. | SISVIS komiteja (SIRENE) | 15. | Dalībvalstu projektu vadītāju sanāksme | 14. | SISVIS komiteja (SIS II tehniskā komiteja) | 2., 9., 16., 23., 30. | Testu konsultatīvā grupa | 2009. gada SEPTEMBRIS | 1., 8., 15., 22., 29. | SIS II Vispārējā programmu vadības valde | Izmaiņu pārvaldības padome | Migrēšanas darbseminārs | 15. | Dalībvalstu projektu vadītāju sanāksme | 16. | SISVIS komiteja (SIS II tehniskā komiteja) | 3., 10., 17., 24. | Testu konsultatīvā grupa | 2009. gada OKTOBRIS | 6., 13., 20., 27. | Dalībvalstu projektu vadītāju sanāksme | 21. | SISVIS komiteja (SIS II tehniskā komiteja) | Izmaiņu pārvaldības padome | Migrēšanas darbseminārs | 1., 8., 15., 22., 29. | Testu konsultatīvā grupa | 6., 13., 20., 27. | SIS II Vispārējā programmu vadības valde | 2009. gada NOVEMBRIS | 3., 10., 17., 24. | SIS II Vispārējā programmu vadības valde | 24. | Dalībvalstu projektu vadītāju sanāksme | 25. | SISVIS komiteja (SIS II tehniskā komiteja) | Migrēšanas darbseminārs | Izmaiņu pārvaldības padome | 5., 12., 19., 26. | Testu konsultatīvā grupa | 2009. gada DECEMBRIS | 1., 8., 15., 22. | SIS II Vispārējā programmu vadības valde | 15. | Dalībvalstu projektu vadītāju sanāksme | 16. | SISVIS komiteja (SIS II tehniskā komiteja) | Migrēšanas darbseminārs | Izmaiņu pārvaldības padome | 3., 10., 17. | Testu konsultatīvā grupa | [1] Ziņojums par SIS II turpmāku virzību. [2] OV L 299, 8.11.2008., 1. lpp. [3] OV L 299, 8.11.2008., 43. lpp. [4] Vajadzīgajiem pasākumiem saistībā ar kodēšanas ierīces izmantošanu SIS II ir jābūt pabeigtiem.